સાત મુખી રુદ્રાક્ષઃ સાત મુખી રૂદ્રાક્ષના અધિષ્ઠાત્રી દેવી શ્રી મહાલક્ષ્મી છે. પદ્મપુરાણ અનુસાર અનંત, કર્કોટક, પુંડરીક, તક્ષક, વશોશીલન, કરોઆસ અને શંખચૂડ નામના સાત નાગોના વાસ આ રૂદ્રાક્ષમાં હોય છે. આ રૂદ્રાક્ષ ધારણ કરનાર પર કોઈપણ પ્રકારના ઝેરની અસર થતી નથી અથવા થાય તો ઓછી થાય છે. આ રૂદ્રાક્ષ ધારણ કરવાથી બ્રાહ્મી, મહેશ્વરી,કૌમારી,વૈષ્ણવી, વારાહી, ઈન્દ્રીણી તેમજ ચામુંડા એમ સાત માતૃકાઓ પ્રસન્ન રહે છે. આ રૂદ્રાક્ષ નોકરીયાત વર્ગ અને વ્યાવસાયીક વર્ગ બંન્ને માટે ઉપયોગી છે. આ રૂદ્રાક્ષની સાથે જો આઠમુખી રૂદ્રાક્ષ ધારણ કરવામાં આવે તો તેના પ્રભાવમાં વધારો થાય છે. સાત મુખી રૂદ્રાક્ષના ઓછામાં ઓછા પાંચ દાણા ધારણ કરવા જોઈએ જેનાથી હાડકા તેમજ સાંધાના દુખાવાને લગતા રોગોમાં રાહત પ્રાપ્ત થાય છે. તો આ સાથે જ આ રૂદ્રાક્ષ ધારણ કરવાથી શારીરિક નબળાઈ, પેટનો દુખાવો, લકવા, ગર્ભપાત, વિર્યશુદ્ધિ જેવા રોગોમાં લાભ થાય છે.